Mahkamah Tinggi Kuala Lumpur pada Isnin menolak permohonan semakan kehakiman Tun Dr Mahathir Mohamad untuk membolehkan beliau dan peguamnya hadir sepanjang prosiding Suruhanjaya Siasatan Diraja (RCI) berhubung Pengendalian Perkara Berkaitan Kes Kedaulatan Batu Puteh, Batuan Tengah, dan Tubir Selatan.

Hakim Datuk Amarjeet Singh menolak permohonan itu tanpa sebarang kos, pada prosiding yang dihadiri peguam Zainur Zakaria dan Muhammad Rafique Rashid Ali mewakili Dr Mahathir, serta Peguam Kanan Persekutuan Shamsul Bolhassan dan Nur Hafizza Azizan mewakili responden.

Ikuti berita terkini di#AWANInews